Die daaropvolgende onderwerp sal handel oor die aanspreking, en oorkoming van, geestelike en fisieke weerloosheid in ons dames en dogters. Hou gerus die FN-blad dop vir opkomende plasings.
Die ekonomie het, en sal altyd, sy op- en aftye hê. Deur seker te maak dat jy voorbereid is vir enigiets (indien nie alles nie), kan jy ‘n skans bou tussen jou gesin en die slegte tye.
BETAAL JOU SKULD AF. Deur jou skuld te delg of jou paaiemente so laag as moontlik te kry, sal jy makliker kan oorleef in die geval van werkloosheid of indien jy die strop nouer moet trek om welke rede.
MOENIE JOU PRYSE VERLAAG NIE. Ek kan dit nie genoeg sê nie. Deur dit te doen, maak jy dit vir jou kliënt ongelooflik moeilik om jou gewone pryse te regverdig sodra die ekonomie herstel. Die enigste uitsondering is promosies of afslag aan kliënte wat ook sukkel. Maak net seker dat jy aan hulle kommunikeer dat dit ‘n grasie is en nie noodwendig herhaal sal word nie.